Róblec taksijowe předewzaće chce za wjes a gmejnu wabić
Chrósćicy (SN/MWj). Swoju zwjazanosć z dwurěčnym hornjołužiskim regionom chce Chróšćanske Róblec taksijowe předewzaće přichodnje tež nadregionalnje prezentować. Čłonojo tamnišeje gmejnskeje rady su na swojim wčerawšim posedźenju rozsudźili, zo smě wozydłowniski zawod na swojich busach wopon Chróšćanskeje gmejny pokazować. Z dweju předpołoženeju namjetow faworizowachu radźićeljo tón, w kotrymž jewi so nimo wopona dwurěčne mjeno wsy kaž tež němska pokazka na dwurěčnu Hornju Łužicu. Tež firma tónle namjet faworizuje, rjekny David Róbl ze swójbneho předewzaća, kiž je zdobom čłon gmejnskeje rady. Zajatosće dla wón sobu wothłosować njesmědźeše.
ces_Latn szl_Latn